אמונה אלון

אמונה אֵלון (נולדה ב-28 באפריל 1955) היא סופרת ישראלית. כלת פרס היצירה לסופרים ומשוררים (2015). חברת האקדמיה ללשון העברית משנת 2024. כתבה ספרי ילדים ורומנים למבוגרים. נולדה בירושלים לרב פרופ' פינחס פלאי ולפעילה הפמיניסטית פנינה פלאי, את ילדותה העבירה בציר ירושלים-ניו יורק מתוקף עבודתו של אביה, כאשר המשפחה התגוררה לסירוגין בשכונת טלביה ואפר וסט סייד ברובע מנהטן. בתיכון למדה באולפנת חורב וב- High School of Music and Art (אנ') בניו יורק. בשנים 1983–1985 לימדה בישיבת רמז. אלון כתבה תחילה בעיתונים "נקודה" ו"מעריב", ומשנת 1991 פרסמה טור פובליציסטי קבוע ב"ידיעות אחרונות", אך הפסיקה אותו בשנת 2005 כמחאה על יחס העיתון לתוכנית ההתנתקות ולמתנחלים. כתבה טור שבועי בעיתון "ישראל היום". שימשה יועצת למעמד האישה לבנימין נתניהו בכהונתו הראשונה כראש ממשלת ישראל. במסגרת זו הביאה ב-1997 להקמת הרשות לקידום מעמד האישה. בתחילת דרכה פרסמה אלון סיפורים קצרים בכתבי-עת ואנתולגיות ספרותיות, וכן ספרי ילדים. בשנת 1987 ייסדה עם בעלה את הוצאת הספרים ספריית בית אל ושימשה בה עורכת ראשית בשנותיה הראשונות. בשנת 2004 יצא לאור הרומן הראשון של אלון, "שמחה גדולה בשמים", בהוצאת כתר ובתיווכו של עמוס עוז. הספר תורגם לאנגלית על ידי דוד חזוני והיה מועמד לפרס הספר היהודי הלאומי (National Jewish Book Award) בשנת 2007. הרומן השני שלה "ותכתבו: אהובתנו" זכה באות "ספר הזהב" של התאחדות הוצאות הספרים בישראל. בבסיס הרומן השלישי של אלון, "במופלא ממני", עומד הסיפור התלמודי על רבי יוחנן וריש לקיש. הספר היה מועמד ברשימה הארוכה של פרס ספיר בשנת 2012, וזכה בפרס עמינח לשנת 2014. בשנת 2016 פרסמה אלון את הרומן "בית על מים רבים" (בעריכת יגאל שוורץ), המתרחש באמסטרדם. הספר תורגם לשפות רבות בהן אנגלית, הולנדית, איטלקית, צרפתית וגרמנית. ספר זה היה מועמד ברשימה הקצרה של פרס הספר היהודי הלאומי בארצות הברית בשנת 2020 וזכה בתרגמו האיטלקי בפרס ויצו איטליה לשנת 2022. אלון הייתה מהזוכים בפרס היצירה לסופרים ומשוררים לשנת 2015. ב-2018 זכתה יחד עם המשורר יורם טהרלב בפרס שר החינוך לתרבות יהודית ובשנת 2022 זכתה בפרס ירושלים (ערוץ 7) לתרבות מטעם ערוץ 7. בשנת 2021 נבחרה אלון כחברה יועצת באקדמיה ללשון העברית חברת האקדמיה ללשון העברית משנת 2024. אמונה אלון הייתה נשואה לרב בנימין אלון (נפטר באייר ה'תשע"ז, מאי 2017), ששימש שר וחבר הכנסת מטעם מפלגת האיחוד הלאומי וראש ישיבת בית אורות. הם התגוררו שנים רבות בבית אל ולאחר מכן בירושלים ולהם שישה ילדים, בהם הסופר אורי אלון (יוצר הסדרה "שטיסל"). שניים מחתניה הם המשורר והסופר אלחנן ניר והמשורר והקולנוען עמיחי חסון. שמחה גדולה בשמים, כתר, 2004 (ISBN 9650712801) ותכתבו: אהובתנו, ידיעות אחרונות - ספרי חמד, 2010 (ISBN 9789654829465) במופלא ממני, כנרת, זמורה-ביתן, 2012 (9655523136 ISBN) בית על מים רבים, כנרת, זמורה-ביתן, 2016 נפשנו חיכתה, כנרת, זמורה-ביתן, 2022 כשאני מבקש מאלהים, זמורה ביתן, תל אביב, 1985 איך מבקשים סליחה? - 4 ספורים מחורזים לתקופת החגים, ספריית בית אל, תשמ"ז עוד מעט פסח - 3 סיפורים מחורזים לחג הפסח, ספריית בית אל, תשמ"ז ספר לכבוד שבת, ספריית בית אל, תש"ן האוצר של פתחי, ספריית בית אל, תשמ"ח בשבת אחרי הצהרים, ספריית בית אל, תשמ"ח הכיפה של מיכל, ספריית בית אל, תשמ"ח איילת מחפשת מצווה , ספרי המרכז, תשנ"ה אפילו כשאני מתחבא, ספרי המרכז, תשנ"ה ילדה שיודעת לקרוא, ספרי המרכז, תשנ"ה הסוכריות של חנוך, ספריית בית אל, תשנ"ח מי שותה אחרון, ספרי המרכז, תשנ"ח סיפורים לימים טובים - תשעה סיפורים שכיף לקרוא, דור, תשנ"ט גרב (איורים: אורי אלון), ספריית בית אל, 2000 המדינה של ילדי הגן (איורים: מנחם הלברשטט), קוראים, 2012 ‏המדינה של ילדי הגן‏ (Q112401481) רק בעיניים עצומות רואים אותו (איורים: נועה קלנר), זמורה ביתן, 2015 לקראת כלה - שיחות, ספריית בית אל, תשמ"ז הזמנה לחתונה - שיחות לקראת הנישואין, דור, תשנ"ח חנן פורת, את אחי אנוכי מבקש (המהדורה הראשונה: 'את ענת אנוכי מבקש'), ספריית בית אל, 1988 צבי סלונים, חברים מקשיבים לקולך, ספרית בית אל, 1992 אברהם רמר, מעבור הארץ: ספר יהושע, ספרית בית אל, תשנ"ה משפחת אלון משפחת שור אמונה אלון, דף שער בספרייה הלאומית אמונה אלון, בלקסיקון הספרות העברית החדשה אמונה אלון, ב"לקסיקון הקשרים לספרות ישראלית" רשימת הפרסומים של אמונה אלון, בקטלוג הספרייה הלאומית אמונה אלון, באתר המכון לתרגום ספרות עברית (באנגלית) אמונה אלון באתר האקדמיה ללשון העברית כל הטורים של אמונה אלון באתר ynet כל מאמריה של אמונה אלון באתר ערוץ 7 ריאיון עם אמונה אלון, באתר "ארגמן - לאישה הדתית" מלב חרש ללב חדש מאמר של אמונה אלון על רבי אלעזר בן ערך איתן קלינסקי, ספרה השני של אמונה אלון - חגיגה לספרות העברית, באתר News1 עמליה תמיר, זר של מנעולים: על "ותכתבו: אהובתנו", באתר nrg‏, 7 בספטמבר 2010 עלית קרפ, "ותכתבו: אהובתנו" מאת אמונה אלון קריעה לצורך תפירה, באתר הארץ, 14 ביולי 2010 עפרה לקס, אהבה ואמונה, באתר ערוץ 7, 10 ביוני 2010 אישי נשי - מנורה חזני מראיינת את אמונה אלון, בערוץ "אורות – טלוויזיה יהודית", 30 בנובמבר 2010 אילנה דיין מראיינת את אמונה אלון, תוכנית האירוח 'מי שמדבר', אתר mako שירי לב-ארי, אמונה אלון: "היהדות של היום עוקפת רבנים", באתר ynet, 5 ביוני 2012 אריק גלסנר, על "ותכתבו: אהובתנו", של אמונה אלון, הוצאת "ידיעות ספרים", פורסם במוסף לספרות של "מעריב" ביוני 2010 בר חיון, "במופלא ממני": מה נשים רוצות, באתר הארץ, 21 באוגוסט 2012 צור ארליך, אמונה אלון וספרה: במופלא ממני, באתר nrg מעריב, 30 באוגוסט 2012 טלי פרקש, בשם אלוהים: אמונה אלון לא מפחדת משאלות, באתר ynet, 12 באוקטובר 2015 אמונה אלון, במיזם "סופרים קוראים" של המרכז לספריות וספרות בישראל אמונה אלון: נקעה נפשי מכתיבה ב"ידיעות", באתר ערוץ 7, 6 בספטמבר 2005. If You Awaken Love', London/New Milford, The Toby Press, 2007' על מכירת 20,000 עותקים מהספר Ester Moscati, Premio Letterario Adei Wizo: i vincitori della XXII edizione, Mosaico, ‏2022-03-29 (ב־) עפר לבנת, ‏יורם טהר-לב ואמונה אלון יקבלו את פרס לתרבות יהודית, באתר מעריב אונליין, 9 באוקטובר 2018 הוכרזו זוכי פרס ירושלים 2022, באתר ערוץ 7, 19 בינואר 2022. חברים חדשים באקדמיה ללשון העברית (סיוון תשפ"א, יוני 2021)